open-index/open-wikipedia-markdown huggingface dataset:
Klingerka (projekt)

náhľad|Pohľad na komplex
**Klingerka** je projekt obytno-administratívneho komplexu developera J&T REAL ESTATE, a. s., ktorý sa nachádza neďaleko ulíc Košická a Prístavná, na východnom okraji rozsiahlej oblasti investičnej výstavby neďaleko centra Bratislavy.

Pozostáva z dvoch budov, jednej 115 metrov vysokej veže s 35 podlažiami a nižšej, 11 podlažnej časti. Ponúka takmer 400 bytov a približne 10 000 m² administratívnej plochy vysokého štandardu s certifikátom BREEAM Excellent. Realizácia prebehla v jednej etape a byty a kancelárie sú prepojené parkovacím domom. Ten poskytuje obyvateľom, užívateľom a aj návštevníkom viac ako 600 parkovacích miest, verejný park s ihriskom a športoviská. Negatívom je dopravné vyústenie na Prístavnú ulicu a nepomer hmoty a výšky, vzhľadom na ostatnú zástavbu Súkeníckej ulice. 

Miesto, kde stojí Klingerka, má svoju bohatú históriu. Kedysi tu stála Klingerova kolónia - obytné domy pre zamestancov neďalekej textilnej továrne na spracovanie juty „Klingerka“, ktorú založil v rokoch 18881889 Henrich Klinger. Vyrábali sa v nej tapety, koženky, voskové plátno, jutové vrecia a pod. Fabrika zamestnávala až 1 000 robotníkov. V susedstve „Klingerovej kolónie“ stála, dnes už bývalá fabrika Gumon. 

## Kritika
Komplex získal anticenu *BRUTUS 2022* za najhorší architektonický počin: *„Keď najvyšší neznamená najlepší, a už vôbec nie najpohľadnejší, alebo - ako vysoko sa dá klesnúť? Klingerka je karikatúrou futuristickej vízie (slovenskej) budúcnosti, a žiaľ aj smutnou reflexiou domáceho zápasu o kvalitu stavania, bývania a práce. Jeho materiálová podstata, hmotové stvárnenie a zasadenie do obrazu a kontextu mesta nevytvára priestor pre kladnú kritiku.“*

## Referencie

## Iné projekty

## Externé odkazy
* Klingerka 

Kategória:Stavby v Bratislave
Kategória:Architektúra z 2022
Kategória:Výškové budovy v Bratislave
Diaľnica A6 (Rakúsko)

**Diaľnica A6** (, doslovne *Severovýchodná diaľnica*) je 22 kilometrov dlhá rakúska diaľnica, ktorá spája diaľnicu A4 pri obci Bruckneudorf so slovenskou štátnou hranicou pri Kittsee. Diaľnica prechádza spolkovými krajinami Dolné Rakúsko a Burgenland a nahradila dovtedy používané spolkové cesty 9 a 50. Cesta je súčasťou európskej cesty 58 a na slovenskej strane na ňu nadväzuje diaľnica D4 smerujúca do Bratislavy.

## História
Prvotné plány na výstavbu A6 vznikli v roku 1995. Ďalej nasledovali mesiace príprav a posudzovania jednotlivých variantov. Definitívne trasovanie a kompletný projekt boli schválené v marci 2003. Výstavba sa začala 26. novembra 2004 a slávnostné otvorenie sa uskutočnilo 19. novembra 2007. Výstavba diaľnice si vyžiadala investíciu v celkovej výške 146 miliónov eur.

Súčasťou diaľnice je hraničný priechod Jarovce/Kittsee kde sa do roku 2008 vykonávala pasová (do roku 2004 aj colná) kontrola. V súčasnosti sa v týchto priestoroch nachádza už len rozľahlé parkovisko s občerstvením, zmenárňou a predajňou diaľničných známok a palubných jednotiek pre elektronické mýto.

## Galéria

File:A6 Knoten Bruckneudorf 3.JPG|Križovatka s A4 pri obci Bruckneudorf
File:A6 Raststation.JPG|Odbočka na odpočívadlo
Súbor:A6 Gattendorf 1.JPG|Výjazd do obce Gattendorf
Súbor:A6 Kittsee 2.JPG|Posledný výjazd pred štátnou hranicou


## Iné projekty

## Externé odkazy
* Diaľnica A6

Kategória:Diaľnice v Rakúsku
Kategória:Doprava v Burgenlande
Kategória:Doprava v Hornom Rakúsku
Michael Lloyd Coats

**Michael Lloyd Coats** (* 16. január 1946, Sacramento, Kalifornia, USA) je americký astronaut z letov raketoplánmi, 144. kozmonaut Zeme, a bývalý riaditeľ Johnsonovho vesmírneho strediska

## Život
### Mladosť a výcvik
Po základnej a strednej škole (Ramona High School, Riverside) pokračoval v štúdiách na univerzite vo Washingtone (George Washington University) a v roku 1977 tam získal doktorát. V štúdiách potom pokračoval na námornej postgraduálnej škole (U.S. Naval Postgraduate School) v Monterey, Kalifornia, ktorú ukončil roku 1979. V čase výberu (rok 1978) do tímu kozmonautov bol ženatý a s manželkou Diane Eileen, rodenou Carsonovou, mali jedno dieťa.
 
### Lety do vesmíru
Prvý vstup do vesmíru bol pre Michaela spojený so štartom raketoplánu Discovery pri misii STS-41-D ku koncu leta roku 1984. Posádku tvorili Henry Hartsfield (veliteľ), Michael Coats (druhý pilot), ďalej Judith Resniková, Steven Hawley, Richard Mullane a nakoniec „prvý cestujúci“ v raketopláne, Charles Walker, inžinier od firmy McDonnell Douglas. Vypustili družice *SBS 4*, *Leasat* 2 a *Telstar 3*. Návrat bol na základňu Edwards Air Force Base v Kalifornii.

Po druhýkrát sa dostal na palubu Discovery po päťročnej pauze. Štvordenný let STS-29 odštartoval na Floride. Na palube boli: Michael Coats (veliteľ), John Blaha (pilot), James Buchli, Robert Springer a James Bagian. Počas letu vypustili družicu TDRS, uskutočnili množstvo experimentov a v poriadku pristáli za asistencie 450&nbsp;000 divákov na základni Edwards v Kalifornii.

Po tretíkrát a naposledy letel na jar roku 1991, opäť v raketopláne Discovery. V posádke boli: Donald McMonagle, Gregory Harbaugh, Guion Bluford, Lloyd Hammond, Charles Veach, Richard Hieb. Veliteľom Discovery bol Michael Coats. Počas osemdenného letu vypustili množstvo prevažne špionážnych družíc vrátane nemeckej SPAS.

Počas svojich 3 letov strávil vo vesmíru 19 dní.

* STS-41-D Discovery (30. august 1984 – 5. september 1984)
* STS-29 Discovery  (13. marec 1989 – 18. marec 1989)        
* STS-39 Discovery (28. apríl 1991 – 6. máj 1991)

### Po letoch
Po svojom treťom lete z NASA odišiel. Ďalších 13 rokov bol zamestnaný vo viacerých firmách (Loral, Lockheed), v roku 2005 sa do Houstonu vrátil a stal sa riaditeľom Johnsonovho vesmírneho strediska. 

## Referencie


## Literatúra
* 

## Externé odkazy
*  Coats, M.L. v Malej encyklopédii kozmonautiky
*  Michael Coats v encyklopédii SPACE-40

Kategória:Kozmonauti USA
Kategória:Absolventi George Washington University
Kategória:Osobnosti zo Sacramenta (Kalifornia)
BTS

**BTS** môže byť:
* base tranceiver station – základňová stanica (napr. základňová stanica GSM)
* Letisko M. R. Štefánika
* juhokórejská hudobná skupina, pozri BTS (skupina)
* Bangkok Mass Transit System
* Batch Terminal Simulator
* Brevet de technicien supérieur
* Bug Tracking System
Subsystém základňových staníc

**Subsystém základňových staníc** GSM () je subsystém GSM zahŕňajúci nasledujúce tri prvky: základňová stanica GSM (BTS - Base Transciever Station), základňová riadiaca jednotka GSM (BSC - Base Station Controller) a transkóder GSM (TC - Trans Coder). Je to teda časť siete GSM, ktorá prenáša a prijíma rádiové signály z mobilných telefónov. 

Subsystém základňových staníc prekódováva prenosové kanály, prideľuje rádiové kanály mobilným telefónom a prenáša dáta do GSM centra. Niekoľko základňových staníc je ovládaných základnou riadiacou jednotkou BSC. BTS základňové stanice spolu s BSC riadiacimi jednotkami môžu vytvárať hviezdicovú, stromovú alebo inú typológiu. 

## Externé odkazy
* http://www.mobilne-komunikacie.yw.sk/zakladna_struktura_siete_gsm.htm 

Kategória:Telekomunikačná infraštruktúra
Kategória:Štandard GSM
Trojka (2008 – 2011)

**Trojka** bol okruh (program) Slovenskej televízie so športovým zameraním.

Vznikol 8. augusta 2008 o 14:00 zároveň so štartom letných olympijských hier 2008 v Pekingu. Na tomto okruhu vysielal šport prostredníctvom satelitu, DVB-T (vo verejnoprávnom multiplexe) a v sieťach káblových televízií. Vedenie Rozhlasu a televízie Slovenska rozhodlo o pozastavení vysielania Trojky pre nedostatok financií k 30. júnu 2011.

22. decembra 2019 začala Trojka opäť vysielať. Tentokrát už ako stanica so zameraním na archívnu produkciu. Vysielala do 30. novembra 2022. 

## Vlastné relácie
* Aréna
* Góly - body - sekundy
* Góóól
* Odpískané
* Šport vo svete
* Športové ozveny

## Zahraničné relácie
* *Magazín NHL*
* *Magazín Ligy majstrov*
* *Týždeň v KHL*

## Referencie

## Pozri aj
* Trojka (RTVS) – tretí okruh RTVS, spustený v decembri 2019

## Externé odkazy
* Domovská stránka 

Kategória:Zaniknuté televízne stanice na Slovensku
Kategória:Športové televízne stanice
Kategória:Slovenská televízia
Kategória:Vzniklo v 2008
Kategória:Zaniklo v 2011
Mesto tieňov

***Mesto tieňov*** je pôvodný slovenský kriminálny seriál, ktorý vysielala TV Markíza od 11. apríla 2008 do 24. januára 2012. Vyrábala ho produkčná spoločnosť DNA Production. Jednotlivé epizódy boli inšpirované skutočnými príbehmi, ktoré sa odohrali na Slovensku. Seriál získal cenenie Televízna udalosť roka od filmových kritikov.

## Série

## Hlavné postavy

## Epizódne postavy
1.séria:
* Martin Rausch
* Szidi Tobias
* Vladimír Černý
* Vladimír Jedľovský
* Jaroslav Mottl
* Milena Minichová
* Peter Oszlík
* Alfréd Swan 
* Eduard Bindas
* Diana Mórová
* Dano Heriban
* Ivan Krivosudský
* Petra Polnišová
* Juraj Ďurdiak
* Michal Kubovčík
* Zuzana Šebová
* Elena Podzámska
* Marián Miezga
* Barbora Chlebcová
* Kamil Kollárik
* Ivan Šándor
* Pavol Topoľský
* Ján Kroner
* Zuzana Mauréry
* Zuzana Porubjaková
* Marcel Nemec
* Juraj Kemka
2.séria:
* Rytmus (raper)
* Dušan Tarageľ
* Martin Nahálka
* Dušan Kaprálik
* Igor Krempasky
* Michal Gučík
* Daniel Fischer
* Monika Potokárová
* Štefan Kožka
* Dušan Lenci
* Zuzana Haasová
* Dušan Szabó
* Matej Landl
* Marek Ťapák
* Barbora Švidraňová
* Ladislav Konrád
* Ivan Martinka
* Erika Judínyová
* Ján Gallovič

## Knižné vydanie
* 2008 - *[[Marek Zákopčan]] - Mesto tieňov 1*, Ikar ISBN 8055116962
* 2008 - *Marek Zákopčan - Mesto tieňov 2*, Ikar ISBN 8055117845

## Ocenenia
* 2008: Kinema Film roka 2008
* 2009: OTO 2008 - Cena časopisu Život

## Referencie

## Externé odkazy
* správa na medialne.sk 
* správa na markiza.sk 
* správa na medialne.sk 

Kategória:Slovenské kriminálne televízne seriály
Kategória:Televízne seriály z roku 2008
Zákon o supremácii (1534)

**Zákon o supremácii** alebo **supremačný akt** (iné názvy pozri v článku zákon o supremácii; angl. Act of Supremacy)  (1534) vydal anglický kráľ Henrich VIII. Uskutočnil tak rozchod anglikánskej cirkvi s katolíckou. Žiadal totiž pápeža o rozvod, ale pápež odmietol. Henrich prinútil anglické duchovenstvo odriecť poslušnosť pápežovi. Sám sa rozviedol a oženil s Annou Boleynovou. Tých, ktorí sa nepodriadili, dal popraviť. Zrušil všetky kláštory a prenasledoval katolíkov, luteránov aj kalvínov.

Kategória:Dejiny Spojeného kráľovstva
Kategória:Právne predpisy v Spojenom kráľovstve
Kategória:Anglická reformácia
Managua (jazero)

[thumb|right|200px|Jazero Managua po záplavách spôsobených [hurikánom Mitch.]]
**Managua** (alebo **Xolotlán**) je druhé najväčšie jazero v Nikarague. Má rozlohu , dĺžku najviac  a šírku najviac . Priemerná hĺbka je  a maximálna hĺbka . S jazerom Nikaragua, ktorého hladina je o  nižšie, ho spája rieka Tipitapa.

Je vulkanického pôvodu, čo prezrádza aj jeho pravidelný tvar, narušený iba polostrovmi Chiltepe y Panami. Nachádza sa na ňom ostrov Momotombito. Napájajú ho rieky Sinecapa a El Viejo.

Na jeho juhozápadnom brehu leží hlavné mesto krajiny Managua. Jazero je dosť znečistené priemyselným odpadom. V roku 1998 spôsobil hurikán Mitch zvýšenie jeho hladiny o  počas 5 dní.

## Iné projekty
.

Kategória:Jazerá v Nikarague
Bailieborough

**Bailieborough** (ír. *Coill an Choillaign*) je mesto v severovýchodnej časti Írska, v grófstve Cavan. Žije tu 2 683 obyvateľov (2016).

Mesto leží vo východnej časti grófstva, severovýchodne od mesta prechádza hranica grófstva Meath. Je lokalizované na križovatke ciest R165, R178 a R191,  VJV od Cavanu,  juhozápadne od Shercocku,  východne od Kingscourtu,  severovýchodne od Virginie a  juhovýchodne od Cootehill.

Je pomenované podľa škótskeho šľachtica Williama Bailieho, ktorý tu v roku 1629 postavil hrad. V roku 1918 vyhorel a odvtedy je v ruinách. Z kultúrnych pamiatok stoja v meste tzv. Market House, v ktorom je v súčasnosti knižnica (dokončený v r. 1818) a pôvodne metodistický kostol z r. 1835. Na západnom okraji mesta sa rozprestiera jazero Bailieborough Lough.

V meste sa narodili írsky matematik John B. Cosgrave a futbalista Cillian Sheridan.

## Iné projekty

## Externé odkazy
*

Kategória:Mestá v grófstve Cavan
Otto Hersing

**Otto Hersing** (* 30. november 1885, Mülhausen Alsasko – † 5. júl 1960, Rastede Nemecko) bol nemecký ponorkový kapitán a veliteľ *[[SM U 21|U 21]]* počas prvej svetovej vojny. Bol prvý ponorkový veliteľ, ktorý torpédom potopil vojnovú loď, bola to HMS Pathfinder v  septembri 1914. Ďalej sa preslávil oboplávanim Európy z Nemecka ku Dardanelám cez Stredozemné more a potopením britských radových lodí HMS Triumph (25. mája 1915) a HMS Majestik (27. mája 1915) počas bitky o Gallipoli.

## Vyznamenania
* Pour le Mérite (5. júna 1915)

Kategória:Narodenia v 1885
Kategória:Úmrtia v 1960
Kategória:Nemecké osobnosti prvej svetovej vojny
Kategória:Ponorkoví kapitáni
Kategória:Držitelia Radu Pour le Mérite
Shercock

thumb|Shercock
**Shercock** (ír. *Searcóg*) je mestov severovýchodnej časti Írska, v grófstve Cavan. 
V roku 2016 tu žilo 588 obyvateľov

Leží vo východnej časti grófstva, medzi jazerami Lough Sillan, Lough Steepletons a Muddy Lough, východne od mesta prechádza hranica susedného grófstva Monaghan. Je lokalizované na križovatke ciest R162 a R178,  SSV od Bailieborough,  SSZ od Kingscourt,  západne od Carrickmacross a  juhovýchodne od Cootehill. Centrum grófstva - Cavan - je vzdialené  na západ.

Mesto bolo založené na začiatku 17. storočia a zaľudnené prevažne britskými presbyteriánskymi osadníkmi. V polovici 19. storočia žilo v meste a bezprostrednom okolí až okolo 5 000 obyvateľov. V období 1841-91 klesol počet obyvateľov v dôsledku veľkého hladomoru a emigrácie o 50% a pozvoľna klesal aj neskôr. Hlavným zdrojom obživy miestneho obyvateľstva bolo takmer 300 rokov pestovanie a spracovanie ľanu. V súčasnosti je mesto centrom ľahkého priemyslu a cestovného ruchu.

## Referencie


Kategória:Mestá v grófstve Cavan
Air Force One

[thumb|Air Force One letiaci ponad [Mount Rushmore]]
**Air Force One** je v Spojených štátoch amerických volacie meno lietadla, v ktorom sa nachádza súčasný prezident Spojených štátov.

## História Air Force One

V roku 1944 prezident *[[Franklin Delano Roosevelt]]* požiadal o vytvorenie prezidentskej leteckej kancelárie, ktorá by poskytovala leteckú prepravu pre prezidenta USA, a tiež pre jeho personál. 

Ďalších 20 rokov sa pre cestovanie prezidentov používali rôzne štvormotorové vrtuľové lietadlá.

V roku 1962 sa pre *Air Force One* zakúpilo prvé prúdové lietadlo Boeing 707.

V súčasnosti má prezidentská letecká flotila dve špeciálne upravené lietadlá Boeing 747-200B. Označenie lietadiel je 28000 29000 s Air Force označením *VC-25A*. Ak je na palube lietadla prezident USA, rádiový volací znak tohto lietadla je „Air Force One“. Výnimkou sú vrtuľníky prevádzkované Námornou pechotou Spojených štátov, ktoré pri preprave prezidenta používajú volací znak Marine One.

## Air Force One dnes
Na palube lietadla má prezident a jeho personál plný prístup k všetkým službám vrátane komunikačných systémov, zabezpečeným a nezabezpečeným telefónnym linkám, faxov a dátovej komunikácii, spoločne s fotokopírkami, tlačiarňami a počítačmi.

Tieto lietadlá sú udržované a obsluhované na prezidentskej leteckej základni časti Vzdušného vojenského velenia 89. vzdušnej letky (), umiestnené na Andrewsovej leteckej základni () v Suitlende, štát Maryland.

Lietadlo VC-25A je schopné uletieť 12&nbsp;600 km, čo je dĺžka obvodu jednej tretiny zemegule bez doplnenia paliva (na stránkach Bieleho domu je však uvedené, že lietadlo dokáže uletieť až jednu polovicu dĺžky obvodu zemegule). Lietadlo môže pojať viac než 70 pasažierov. Každé z týchto lietadiel stálo 325 mil. USD

## Air Force One vo filme
V roku 1997 nakrútil režisér Wolfgang Petersen akčný film v hlavnej úlohe s Harrisonom Fordom a Gary Oldmanom. 

## Iné projekty

## Externé odkazy
* Stránky Bieleho domu o Air Force One 

Kategória:Dopravné lietadlá USA
Kategória:Boeing
Richard Oswalt Covey

**Richard Oswalt Covey** (* 1. august 1946, Fayetteville, Arkansas, USA) je bývalý americký kozmonaut z letov s raketoplánom, neskôr riadiaci pracovník NASA.

## Život
### Mladosť a výcvik
V roku 1964 ukončil strednú školu (Choctawhatchee High School, Salimar), absolvoval Purdueovu univerzitu (Purdue University), v roku 1969 tam získal hodnosť majstra leteckých a astronautických vied. V armáde sa po zaškolení v akadémii a na základni Edwards Air Force Base stal veliteľom testovacej letky v Air Force Center Detachment 2 Raglin na Floride. Je ženatý (manželka Covey, Kathleen rodená Allbaughová) a má dve deti. V čase, keď bol prijatý medzi kozmonautov (1978), bol už v hodnosti majora vojenského letectva. Používal prezývku Dick.

### Lety do vesmíru
Po prvýkrát vzlietol vo svojich 39 rokoch. Bolo to z Kennedyho vesmírneho strediska na myse Canaveral na palube raketoplánu Discovery. Posádka: veliteľ plk. Joseph Engle, pilot pplk. Richard Covey a trojica letových špecialistov: James van Hoften, John Lounge a William Fisher. Počas letu STS-51-I vypustili tri družice a to *ASC-1*, *Aussat 1* a vojenskú *Leasat 4*, známu tiež pod názvom Syncom. Potom zachytili na obežnej dráhe družicu Leasat 3 a podarilo sa im ju opraviť a vrátiť na orbitu. Pristáli na základni Edwards.

O tri roky neskôr letel po druhýkrát, opäť raketoplán Discovery z kozmodrómu na Floride. Posádka: Frederick Hauck, pilot plk. USAF Richard Covey a traja letoví špecialisti: pplk. David Hilmers, John Lounge a George Nelson. Počas štvordenného letu STS-26 vypustili družicu typu TDRS. Aj tentokrát pristáli na základni Edwards.

V roku 1990 letel po tretíkrát, tentokrát v raketopláne Atlantis a bol jej veliteľom. V posádke vojenskej misie STS-38 boli s ním dôstojníci Frank Culbertson, Charles Gemar, Carl Meade a Robert Springer. So sebou vyniesli a vypustil desaťtonovú tajnú družicu typu AFP-658. Kvôli nevhodnému počasiu na základni Edwards bol švordenný let ukončený na myse Canaveral.

Po štvrtýkrát letel v decembri 1993 v najnovšom raketopláne Endeavour v misii STS-61, jej hlavnou (a splnenou úlohou) bolo opraviť na obežnej dráhe Hubbleov vesmírny ďalekohľad (HST). Posádka: plk. Richard Covey, kpt. Kenneth Bowersox, dr. Franklin Musgrave, dr. Kathryn Thorntonová, západoeurópsky astronaut švajčiarskeho pôvodu Claude Nicollier, dr. Jeffrey Hoffman a Thomas Akers. Štartovali na Floride, let trval 10 dní, pristáli na základni Edwards.

Počas svojich štyroch letov strávil vo vesmíre 26 dní. Je zapísaný ako 179 kozmonaut Zeme.

* STS-51-I Discovery  (27. august 1985 – 3. september 1985)
* STS-26 Discovery (29. október 1988 – 3. október 1988)
* STS-39 Atlantis (15. november 1990 – 20. november 1990)
* STS-61 Endeavour (2. december 1993 – 13. december 1993) 

### Po letoch
V roku 1994 z tímu kozmonautov NASA odišiel, avšak v Houstone na rôznych veliteľských postoch zostal aj naďalej (okrem obdobia 19982006 vo firme Boeing) a to doteraz.

## Zdroje
* 
* Richard Covey v encyklopédii SPACE-40
* Covey, R.O. v Malej encyklopédii kozmonautiky
Kategória:

Kategória:Kozmonauti USA
Kategória:Absolventi Purdue University
Kategória:Osobnosti z Arkansasu
Kingscourt

**Kingscourt** (ír. *Dún an Rí*), historický názov **Dunaree**, je mesto v severovýchodnej časti Írska, v grófstve Cavan. V roku 2011 tu žilo 3 224 obyvateľov..

Nachádza sa v najvýchodnejšom výbežku grófstva, pri hranici s grófstvami Meath (na juhu a východe) a Monaghan (na severe). Leží na križovatke ciest R162, R164, R165 a R179,  JJZ od Carrickmacross,  východne od Bailieborough,  ZSZ od Ardee,  na sever od Kells a  SSZ od Navanu. Sídlo grófstva - Cavan - je vzdialené  ZSZ.

Mesto bolo založené koncom 18. storočia v blízkosti starej obce Cabra (severne od centra dnešného mesta) a história mesta je spojená s neďalekým hradom Cabra Castle pochádzajúceho z normanského obdobia. Severovýchodne od mesta sa rozkladá prírodný park Dún an Rí Forest Park. V okolí mesta sa nachádzajú kameňolomy na sadrovec. 

## Referencie


## Iné projekty

Kategória:Mestá v Írsku
Kategória:Mestá v grófstve Cavan
Falun

**Falun** je mesto vo Švédsku, hlavné mesto provincie Dalarna. 

Mesto má rozlohu 27,17 km² a 37 291 obyvateľov (2010).

## Dejiny
thumb|right|Medená baňa za mestom
Mesto Falun vyrástlo okolo baní na meď. Ťažilo sa tu nepretržite podľa niektorých prameňov už od 8. storočia. V 14. storočí sa tu vytvorilo malé sídlo a v roku 1641 dostal Falun mestské práva. Najväčší rozvoj mesta začal po výstavbe železnice a fabrík. V 20. storočí sa mesto vyvinulo na administratívne a vzdelávacie centrum regiónu Dalarna. V roku 1992 bola zatvorená posledná baňa a ťažobné zariadenia v okolí a robotnícke štvrte sú od roku 2001 na zozname Svetového dedičstva UNESCO. 

## Turistické lákadlá
Nachádza sa tu športový areál Lugnet, ktorého súčasťou sú dva skokanské mostíky. Konali sa tu Severské majstrovstvá v rokoch 1954, 1974, 1993 a 2015. Konajú sa tu aj súťaže v severskej kombinácii, biatlone, skokoch na lyžiach a lyžovaní. Kandidovali aj na zimné olympijské hry, ale neúspešne.

Ďalším lákadlom sú bane zapísané v UNESCO a neďaleko sa nachádza pôsobisko Carla Larssona - Sundborn. 

## Zaujímavosti
S mestom Falun sa spájajú ešte dva pojmy - Faluröd a Falukorv. Faluröd je tmavočervená farba, ktorá je známa z typických švédskych domčekov. Táto farba bola používaná na domy od 16. storočia a v 17. storočí sa rozšírila po celom Švédsku. V priebehu 18. storočia sa stala národnou farbou domov a dodnes je obľúbená. Falukorv je typický švédsky "párok". Pochádza z Falunu a vznikol v 16. - 17. storočí, keď bolo v baniach zamestnaných veľa nemeckých baníkov. Práve oni prišli na tento nápad spracovania mäsa. Výrobok dostal názov Falukorv až v roku 1830. Je sa nahrubo nakrájaný na chleba, s cestovinami, k zemiakovej kaši alebo ako "Korv Stroganoff". Má konzistenciu nášho pečeňového syra.

## Partnerské mestá
*  Grudziądz, Poľsko
*  Gütersloh, Severné Porýnie-Vestfálsko, Nemecko 
*  Hamina, Fínsko 
*  Røros, Nórsko
*  Vordingborg, Dánsko

## Iné projekty

## Externé odkazy
* Oficiálna stránka 

Kategória:Mestá vo Švédsku
Pásavec štetinový

**Pásavec štetinový** (iné názvy: **pásavec štetinatý**, **pásovec štetinatý**, lat. *Chaetophractus villosus*) je druh cicavca z čeľade pásavcovité (starší názov: pásovce) patriacej do taxónu slabozubce. 

Telo ma dlhé 32 až . Dožíva sa 19 rokov a jeho potravou sú: hmyz, malé stavovce, zdochliny, korienky, ovocie.

## Výskyt
Vyskytuje sa v otvorených oblastiach Južnej Ameriky.

## Referencie


## Iné projekty

Kategória:Pásavcovité
Kategória:Najmenej ohrozené druhy
Rondo 1

náhľad|Rondo 1
**Rondo 1** je mrakodrap vo Varšave na adrese Rondo ONZ 1 v obvode Śródmieście. Jeho výška po strechu je 159 m, po vrchol 192 m a má 40 poschodí. 

Jeho výstavba sa začala v roku 2003 a ukončená bola 7. marca 2006. Je to tretia najvyššia budova vo Varšave (v roku 2008). Projekt budovy vytvorila kancelária Skidmore, Owings and Merrill.

## Iné projekty

Kategória:Mrakodrapy vo Varšave
Kategória:Architektúra z 2006
Centrum LIM

**Centrum LIM** (predtým známy aj ako *Hotel Marriott*) je mrakodrap vo Varšave, ktorý sa začal stavať v roku 1980 a dokončený bol v roku 1989.

Výška budovy po strechu je 140 metrov, po vrchol 170 metrov a má 42 poschodí. Nachádza sa na adrese Aleje Jerozolimskie 65/79 v obvode Śródmieście.

## Iné projekty

Kategória:Mrakodrapy vo Varšave
Kategória:Hotely vo Varšave
Kategória:Architektúra z 1989
Warsaw Financial Center

right|thumb|Warsaw Financial Center

**Warsaw Financial Center** (WFC) patrí medzi najprestížnejšie kancelárske budovy vo Varšave. Nachádza sa na rohu ulíc Emilii Plater a Świętokrzyska, v najužšom centre mesta. Bola to prvá, moderná kancelárska budova v hlavnom meste Poľska, postavená v 1998 roku.

Projekt Warsaw Financial Center spracovali americké firmy A. Epstein & Sons International a Kohn Pedersen Fox Associates, v spolupráci s poľskými architektmi a inšpiráciou pre nich bola m.i. budova 333 Wacker Drive v Chicagu.  

Warsaw Financial Center ponuka celkom 50 tis. m2 nájomnej plochy triedy A+ a 350 parkovacích miest pre motorové vozidla a bicykle. V každom z 32 poschodí je 1900 m2 plochy vysoké 2,75 m a plne vyhovujúcej potrebám fyzický postihnutých osôb. Komunikáciu medzi jednotlivými pátrami uľahčuje 16 výťahov. V tejto budove, vysoké 144 m, má svoje sídla takmer 70 firiem. Vyspelá technická riešenia, jak napr. vlastná úpravňa vody, agregát a podzemné nádrže s obsahom cca 600 000 litrov, zaisťujú plnou sebestačnosť budovy, pokiaľ ide o prístup k elektrickej a tepelnej energii a k vode.

Majiteľom Warsaw Financial Center je od konce roku 2012 konzorcium Allianz Real Estate a Curzon Capital Partners III, investičného fondu riadeného Tristan Capital Partners.

## Iné projekty

Kategória:Mrakodrapy vo Varšave
Kategória:Architektúra z 1998
Szkieletor

right|thumb|Szkieletor

**Szkieletor** je neoficiálny názov 94-metrovej nedokončenej výškovej budovy v Krakove, ktorá pôvodne mala slúžiť ako sídlo Hlavnej technickej organizácie. Výstavba sa začala v roku 1975, v roku 1981 bola z ekonomických dôvodov zastavená. V posledných rokoch niekoľko investorov prejavilo záujem o budovu, odradila ich však zložitá situácia s pozemkami, na ktorých stojí a tiež aj vysoká cena jej prípadnej demolácie alebo dostavby.

Kategória:Výškové budovy v Krakove
Ballyjamesduff

**Ballyjamesduff** (ír. *Baile Shéamais Dhuibh*) je mesto v severovýchodnej časti Írska, v grófstve Cavan. Žije tu 1 690 obyvateľov (2006).

Leží v južnej časti grófstva, na križovatke ciest R194 a R196,  juhovýchodne od Cavanu,  ZSZ od Virginie a  severovýchodne od Granardu.

Mesto sa spomína v piesni "Come back Paddy Reilly to Ballyjamesduff" (text napísal Percy French). Miestny Market House bol postavený v roku 1835. Od roku 1943 sa tu každoročne koná festival humoru a komédie *The Ballyjamesduff Frolics*, ktorý trvá 8 dní (resp. nocí). Okrem toho sa tu od roku 1994 každý rok usporadúva *The Pork Festival* spojený s oslavou všetkých vecí týkajúcich sa ošípaných.

Kategória:Mestá v Írsku
Kategória:Mestá v grófstve Cavan
Dom Wschodzącego Słońca

náhľad|Dom Wschodzącego Słońca.
**Dom Wschodzącego Słońca** je dvojica výškových budov v Krakove s výškou 65 m so 17 poschodiami. Nachádza sa na rohu ulíc Pielęgniarek a Bratysławska.

Výstavba sa začala v roku 2001 a dokončená bola v roku 2002.

Kategória:Výškové budovy v Krakove
Rondo Business Park

right|thumb|Rondo Business Park

**Rondo Business Park** je 14-poschodová administratívna výšková budova v Krakove s výškou 59 m.

Nachádza sa na adrese Lublańska a Aleja Bora-Komorowskiego. Jej výstavba sa začala v roku 2005 a ukončená bola v roku 2007.

## Iné projekty

Kategória:Výškové budovy v Krakove
Killeshandra

**Killeshandra** (ír. *Cill na Seanrátha*) je malé mesto v severovýchodnej časti Írska, v grófstve Cavan. Žije tu 411 obyvateľov (2006).

Mestečko leží v oblasti mnohých jazier (z nich najväčšie je Lough Oughter) v západnej časti grófstva, na križovatke ciest R199 a R201,  západne od Cavanu a  JJZ od Belturbetu. Západne od mesta vedie hranica grófstva Leitrim.

V roku 1841 žilo v meste vyše 12 500 obyvateľov, hladomor a masová emigrácia do zámoria zredukovali ich počet. Michael Donohue (1864-1958), americký politik z Philadelphie pochádzal z mesta.

Kategória:Mestá v Írsku
Kategória:Mestá v grófstve Cavan
Złote Tarasy

right|thumb|Interiér

**Złote Tarasy** (v preklade *zlaté terasy*) je komerčný, kancelársky a zábavný komplex v centre Varšavy vedľa hlavnej železničnej stanice medzi ulicami Jana Pawla II a Emilii Plater. Otvorený bol 7. februára 2007.

Súčasťou komplexu je administratívna výšková budova s 26 podlažiami a výškou 105 metrov.

Celková úžitková plocha je 205 000 m². Je tu 200 obchodov a reštaurácií na celkovej ploche 63 500 m², hotel, multikino s 8 plátnami a 2560 miestami na sedenie, otvorené 31. augusta 2007 a podzemné garáže pre 1400 automobilov.

Kategória:Nákupné centrá vo Varšave
InterContinental Varšava

náhľad|Hotel InterContinental

**Hotel InterContinental** je mrakodrap vo Varšave a šiesta najvyššia budova v tomto meste (v roku 2008).

Je to najvyšší hotel v Poľsku, tretí najvyšší v Európe a jeden z najvyšších 5-hviezdičkových hotelov na svete. Má 328 izieb a 11 konferenčných miestností. Na 43. a 44. poschodí sa nachádza plavecký bazén, ktorý je najvyššie položeným interiérovým bazénom v Európe. Náklady na postavenie budovy predstavovali 100 miliónov eur.

Nachádza sa na adrese ul. Emilii Plater 49 v obvode Śródmieście. Jeho výstavba sa začala v roku 1997 a ukončená bola v roku 2004. Má 45 poschodí, jeho výška po strechu je 154 m a po vrchol 164 m.

Kategória:Mrakodrapy vo Varšave
Kategória:Hotely vo Varšave
Kategória:Architektúra z 2003
Sundsvall

thumb|poloha mesta na mape Švédska
**Sundsvall** je mesto v centrálnej časti Švédska ležiace na pobreží Botnického zálivu, v provincii Västernorrland, asi  severne od Štokholmu. V súčasnosti tu žije zhruba 49 400 obyvateľov. 

Mesto štyrikrát zničil požiar a následne ho znovu postavili. V Sundsvalle sa nachádza univerzita s názvom *[[Mittuniversitetet]]*.

## Partnerské mestá
*  Pori, Fínsko
*  Porsgrunn, Nórsko
*  Sønderborg, Dánsko
*  Kaposvár, Maďarsko
*  Volchov, Rusko
*  Konin, Poľsko

## Iné projekty

## Externé odkazy
* Oficiálne stránky mesta

Kategória:Mestá vo Švédsku
John Oliver Creighton

**John Oliver Creighton** (* 28. apríl 1943, Orange, Texas, USA) je bývalý americký kozmonaut z&nbsp;letov s&nbsp;raketoplánmi.

## Život
### Mladosť a výcvik
Po základnej a strednej škole absolvoval námornú akadémii (U.S. Naval Academy), odkiaľ si odniesol diplom inžiniera. Potom sa stal testovacím pilotom v Naval Air Text Center Patuxent River v štáte Maryland. V čase výberu do skupiny budúcich kozmonautov roku 1978 bol slobodný. Neskôr si doplnil vzdelanie na univerzite vo Washingtone.

### Lety do vesmíru
Po prvýkrát sa zúčastnil sedemdennej misie STS-51-G na jar roku 1985. Letel na palube Discovery spolu s touto posádkou: Daniel Brandenstein, John Creighton, Steven Nagel, John Fabian, Shannon Lucidová, francúzsky kozmonaut Patrick Baudry a synovec saudskoarabského kráľa, princ Sultán Saiman Abdelazíz al-Saud. Na orbite vypustili množstvo družíc - *Spartan 1*, *Morelos 1A*, *Arabsat 1B*, *Telstar 3D*. Uskutočnili tiež experimenty pre program Hviezdnych vojen. V čase svojho letu sa netajil s tým, že sa po návrate vo svojich 42 rokoch ožení (podľa rozprávania kozmonauta Patricka Baudryho o celom lete vo svojej knihe *Dnes vychádza Slnko šestnásťkrát*, ktorá koncom roku 1985 vyšla v Paríži).

Druhá Johnova výprava do kozmu bola na palube Atlantisu. Táto štvordenná misia patrila k utajovaným, vojenským letom. John Creighton bol veliteľom, spolu s ním leteli iba dôstojníci John Casper, David Hilmers, Richard Mullane a Pierre Thuot. Počas letu vypustili 17 tonovú vojenskú, teda špionážnu družicu USA-53 typu AFP-731.

Po tretíkrát a naposledy letel na jeseň roku 1991. Päťdennej misie STS-48 s raketoplánom Discovery sa zúčastnili kozmonauti John Creighton, James Buchli, Kenneth Reightler, Charles Gemar a Mark Brown. Päťčlenná posádka počas letu vypustila družicu UARS. Zvyšok letu bol venovaný rôznym vedeckým pokusom. 

Všetky tri lety mali štart v Kennedyho vesmírnom stredisku na Floride, mys Canaveral, pristátie bolo na základni Edwards Air Force Base v Kalifornii.

Počas troch svojich letov strávil vo vesmíre 16 dní. Je zapísaný ako 169 kozmonaut Zeme.

* STS-51-G Discovery (17. jún 1985 – 24. jún 1985)
* STS-36 Atlantis (28. február 1990 – 4. marec 1990)
* STS-48 Discovery (12. september 1991 – 18. september 1991)  

### Po letoch
Rok po svojom treťom lete z NASA odišiel a nastúpil na rok do firmy Boeing Co., Commercial Airplane Group, Seattle ako testovací pilot.  

## Referencie


## Zdroje
* 
* Creighton, J.O. v Malej encyklopédii kozmonautiky  
* John Creighton v encyklopédii SPACE-40  

Kategória:Kozmonauti USA
Kategória:Osobnosti z Texasu
John McCreary Fabian

**John McCreary Fabian** (* 28. január 1939,  Goose Creck, Texas, USA) je bývalý americký kozmonaut z letov s raketoplánmi.

## Život
### Mladosť a výcvik
Po základnej a strednej škole absolvoval univerzitu vo Washingtonu a po obhajobe tam získal doktorát z letectva a astronautiky. Potom sa stal asistentom profesora letectva na vojenskej leteckej akadémii v Coloradu. Do tímu kozmonautov bol prijatý v roku 1978, ale celých 5 rokov na svoj let čakal.

### Lety do vesmíru
Kozmonautom Zeme č. 120 sa stal 18. júna 1983, keď na palube raketoplánu Challenger odštartoval z Floridy na šesťdennú misiu STS-7. Posádka bola v tomto zložení: Robert Crippen, Frederick Hauck, John Fabian, Norman Thagard, Sally Kristen Ridová. Počas letu vypustili dve družice a jednu zas neskôr niekoľkokrát cvične zachytili a nakoniec sa s ňou vrátili na Zem.

Po druhýkrát letel na sedemiennú misiu STS-51-G na jar roku 1985 na palube Discovery. Posádka raketoplánu bola: Daniel Brandenstein, John Creighton, Steven Nagel, John Fabian, Shannon Lucidová, francúzsky kozmonaut Patrick Baudry a synovec saudskoarabského kráľa, princ Sultán Saiman Abdelazíz al-Saud. Na orbite vypustili množstvo družíc - *Spartan 1*, *Morelos 1A*, *Arabsat 1B*, *Telstar 3D*. Uskutočnili tiež experimenty pre program Hviezdnych vojen. 
 
Oba lety mali štart na Floride, mys Canaveral, pristátie na základni Edwards Air Force Base v Kalifornii. Počas oboch svojich letov vo vesmíre strávil  13 dní.

* STS-7 Challenger (18. jún 1983 – 24. jún 1983)
* STS-51-G  Discovery  (17. jún 1985 – 24. jún 1985)

### Po letoch
V roku 1993 bol prezidentom spoločnosti Analytic Services, Inc. (ANSER) v meste Arlington.  

## Zdroje
*
*  Fabian, J.M. v Malej encyklopédii kozmonautiky
*  John Fabian v encyklopédii SPACE-40

Kategória:Kozmonauti USA
Kategória:Osobnosti z Texasu
Anna Lee Fisherová

**Anna Lee Fisherová**, rodená Tingleová (* 24. august 1949, Albany, New York, USA) je bývalá americká astronautka z letov raketoplánmi.

## Životopis
### Mladosť a výcvik
Po základnej a strednej škole vyštudovala univerzitu v Los Angeles v Kalifornii a získala tam titul inžinierky chémie. Na rovnakej univerzite v roku 1976 obhájila doktorát medicíny. Vydala sa a má dve deti. V roku 1978 bola prijatá do tímu kozmonautov NASA. 

### Let do vesmíru
Na obežnú dráhu Zem letela iba raz, v roku 1984. Bola to sedemdenná misia STS-51-A s raketoplánom Discovery (jeho druhý let). V posádke boli veliteľ Frederick Hauck, David Walker, Joseph Allen a Allan Gardner. Ovládanie "kanadskej ruky" mala na starosti Anna Fisherová, ktorá v čase svojho výletu do vesmíru zanechala na Zemi štrnásťmesačné dievčatko. Počas letu vypustili družice Anik D2 a Leasat 1. Potom stiahli z obežnej dráhy nefunkčné družice Palapa B2 a Westar 6 a vrátili sa s nimi na Zem, na kozmodróm v Kennedyho vesmírnom stredisku na myse Canaveral. Anna sa stala 155 kozmonautom vo vesmíre.

## Externé odkazy
* Fisherová, A.L. v Malej encyklopédii kozmonautiky 
* Anna Fisherová v encyklopédii SPACE-40 

## Zdroj
*

Kategória:Kozmonauti USA
Kategória:Kozmonautky
Kategória:Absolventi University of California, Los Angeles
Kategória:Osobnosti z Albany (New York)
Doupov

**Doupov** bolo mesto v Doupovských horách v terajšom okrese Karlovy Vary. V roku 1921 v ňom žilo 1605 obyvateľov v 269 domoch. Vtedy sa v meste nachádzali okrem iného tri kostoly (z nich jeden na cintoríne, druhý na námestí a tretí pri jezuitskom kláštore s gymnáziom a barokový zámok prestavaný z pôvodného gotického hradu a od roku 1902 tiež koncová železničná stanica. Mesto zaniklo v dôsledku zriadenia vojenského obvodu Hradiště v roku 1953. Obyvatelia boli vysťahovaní do roku 1954, väčšina budov existovala ešte okolo roku 1965, kedy sa v opustenom meste nakrúcali niektoré zábery pre film *Konec srpna v hotelu Ozon*. Neskôr bolo mesto zrovnané so zemou, zachovalo sa iba skladisko pri bývalej železničnej stanici a schátraná neogotická kaplnka s hrobkou šľachtického rodu Zedtwitzovcov.

## Referencie


## Externé odkazy
* Doupov na českom webe www.zanikleobce.cz 
* Chytilův místopis, heslo Doupov, na českom webe www.zanikleobce.cz 

## Galéria

Image:Lewy Doupov Namesti.jpg|Námestie v Doupove (A. Lewý 1896)
Image:Lewy Doupov KlasterniKostel.jpg|Kláštorný kostol (A. Lewý 1896)


Kategória:Zaniknuté obce v Česku
Kategória:Zaniknuté mestá
Káblové pripojenie

**Káblové pripojenie** je širokopásmový prístup na internet cez rozvody káblovej televízie s využitím káblového modemu.  Nachádza sa väčšinou vo veľkých mestách (Bratislava, Trnava, Žilina, Košice, Nitra), a dosahuje vysoké rýchlosti pripojenia. 

K pripojeniu pomocou káblovej televízie sú potrebné sieťová karta a káblový modem (poskytovatelia za poplatok prenajímajú špeciálny modem). Káblový modem použitím koaxiálneho TV kábla je pomocou rozbočovača zapojený na káblovú TV zásuvku a následne prepojený so sieťovou kartou počítača. Pripojenie je zdieľané (spolu s TV signálom) na jednom kábli, takže nie je možné garantovať rýchlosť.

Rýchlosť prijímania dát () je typicky od desiatek Mbit/s do stovek Mbit/s a viac. Rýchlosť odosielania dát () je zvyčajne od jednotek Mbit/s do desiatek Mbit/s a viac. 

Sú dva potenciálne problémy v internete cez TV rozvody:
* Keďže všetci účastníci sú pripojení cez jeden kábel a tento má fixnú kapacitu, ktorá je zdieľaná medzi všetkých účastníkov, vzniká kapacitný problém, ak viacero účastníkov zaťaží sieť naraz. 
* Internet je závislý od káblového TV rozvodu. Obvykle provideri zväzujú účastníkom ruky a priamo, alebo nepriamo (cenovou politikou) ich nútia používať aj TV službu.

Prístup k internetu prostredníctvom káblového modemu používalo na konci roku 2006 približne 37 000 zákazníkov (10,4 % zákazníkov širokopásmového internetu) 

## Technické parametre štandardného káblového rozvodu
*k rozhraniu je možné pripájať koncové telekomunikačné zariadenia vyhovujúce norme STN EN 500 83 - Káblové siete pre televízne signály, zvukové signály a interaktívne služby. 

*rozhranie siete R 3A - 862 MHz
*koncové zariadenie sa do siete pripája pomocou koaxiálneho kábla 75 Ohm. Pre pripojenie dátovej služby sa používa káblový modem s rozhraním euroDOCSIS.
*pracovné pásmo: downstream: 87 až 862 MHz, upstream: 5 až 65 MHz
*kapacita siete:
**pásmo 87 až 108 MHz 30 analógových rozhlasových kanálov
**pásmo 111 až 125 MHz 6 digitálnych rozhlasových kanálov
**pásmo 5 až 65 MHz 7 analógových alebo 7 dátových kanálov
**pásmo 125 až 862 MHz 95 analógových TV kanálov, 1 alebo viac dátových kanálov (na úkor počtu analógových TV signálov).
*TV norma: CCIR - B,G,D,K, SECAM, PAL
*R norma: VKV II (87.5 až 108 MHz)
*Dáta: euroDOCSIS 2.0
*Parametre signálov
**TV: 57 – 80 (77) dBμV
**R: 50 - 70 dBμV
**64 QAM: 47 – 67 dBμV
*Rozdiel úrovní medzi susednými 64 QAM a AM - TV kanálmi: max. - 13dB
*rozdiel úrovní medzi susednými 64 QAM kanálmi: max. 3 dB

## Poskytovatelia
* Chello, T-com, NeoNet

## Referencie


Kategória:Internet
Kategória:Pripojenia na internet
Reliéf (sochárske dielo)

[náhľad|Reliéf, [Napoleon Bonaparte|Napoleon]]
[náhľad|Basreliéf z [Angkor Wat]]
**Reliéf** je sochárske dielo, určené na frontálny pohľad, tým sa líši od sochy, ktorá je určená pre viacero pohľadov. Plastické, priestorové prvky vystupujú zo základnej plochy do priestoru. Môžu vytvárať napríklad priestorovú ilúziu alebo znázorňovať iba dekoratívne ornamenty. Reliéf môže byť súčasťou povrchovej dekorácie architektúry.

Podľa výšky vystupujúceho námetu poznáme:
* **basreliéf** - *nízky reliéf* - je reliéf, pri ktorom námet vystupuje iba málo nad základnú plochu s nízkym kontrastom. Napríklad reliéfna tvorba talianskeho sochára Giacomma Manzú, alebo Marina Mariniho. Extrémnym príkladom nízkeho reliéfu sú napríklad mince, kde sa námet mierne prepadá dovnútra zaoblenej základne. Ďalšie príklady na známych dielach: Angkor Wat a Ištarina brána.
* **hautreliéf** - *vysoký reliéf* - je reliéf, pri ktorom námet viac ignoruje základňu, odpútava sa od nej a začína sa približovať svojou plasticitou soche. Vysoký reliéf je limitovaný najmä možnosťami materiálu, z ktorého je vytvorený. Väčšiu voľnosť umožňuje, v porovnaní s kameňom, bronz alebo sadra. Napríklad Rodinovo dielo Brána pekiel, vytvorené z bronzu.
* **reliéf en creux** - *vhĺbený reliéf* - je reliéf, pri ktorom námet vstupuje dovnútra plochy (zväčša kameňa). Tento typ reliéfu je typický napríklad pre staroegyptské sochárstvo. V umení 20. storočia na Slovensku je v tomto vyhotovení zásadným reliéf na fasáde budovy železníc (Šancová, Trnavské mýto - Bratislava). Figurálny návrh bol prvým, ktorý bol u nás vytvorený na počítači, autorom je slovenský sochár Jozef Jankovič.

## Referencie

## Iné projekty

Kategória:Sochárstvo
Letohrádok

[thumb|[Letohrádok Hvězda, Česko]]
**Letohrádok** alebo zriedkavo **letohrad** je samostatne stojaci obytný dom, vybudovaný v záhrade, parku či v prírode, ktorý slúži najmä na letné ubytovanie (v minulosti letné sídlo šľachtica) ale prípadne aj na trvalé bývanie (najčastejšie jednej rodiny). Stávajú najmä v tichom ústraní a blízko lesov, aby poskytli svojim obyvateľom čo najviac pokoja a zdôraznili rozdiel medzi ruchom mesta a pokojnou atmosférou svojho okolia. 

Bývajú postavené v konkrétnom slohu a skladajú sa zo skupiny miestností, ktoré sú obohatené o arkiere, verandy, alebo sú rozčlenené pomocou veží, vežičiek alebo vikierov. Sú symetricky a harmonicky umiestnené do svojho okolia, aby nenarušovali dojem záhrad, lesíkov alebo záhonov. Napriek tomu, že slúžia väčšinou na sezónne ubytovanie, bývajú prepychovo zariadené. Menšie letohrádky mávajú len jedno podlažie, väčšie ponechávajú na prízemí miestnosti používané cez deň a na poschodí sa nachádzajú spálne alebo hosťovské izby. Miestnosti spojené so služobníctvom a kuchyňou sú v suteréne alebo v bočných krídlach budovy.

## Iné projekty

Kategória:Domy
TEDOM C12 G

**TEDOM C12 G** je mestský nízkopodlažný autobus vyrábaný firmou TEDOM sídliacou v Třebíči v Česku. Je poháňaný na stlačený zemný plyn. Koncepčne vychádza z autobusu Tedom Kronos 123, ktorý má pôvod v talianskej firme Mauri. Od typu Kronos sa autobus odlišuje množstvom konštrukčných úprav (napr. úpravou predného čela).

## Prevádzka na Slovensku
V Košiciach boli v prevádzke 19 autobusov tohto typu. Prevádzka autobusov tohto typu v Košiciach bola ukončená v roku 2022. Dodávky týchto vozidiel boli realizované v rokoch 2007 až 2008. Dostali evidenčné čísla 5601 – 5619.  

Ďalších 30 autobusov bolo sprevádzkovaných v Bratislave, dodávky prebehli v rokoch 2009 až 2010. Dopravný podnik ich obstaral formou prenájmu na 8 rokov s možnosťou odkúpiť si vozidlá po uplynutí nájomnej lehoty, ktorú využil. Vozidlá boli dodané v celočervenom nátere, postupne obdržali nálepky s motívom mesta Bratislava. V súčasnosti sú všetky vozidlá vyradené.  

Pričom jeden autobus na linke 32 pod číslom 2127 čelná zrážka s osobným vozidlom znaćky SEAT na Majerníkovej ulici dňa 22.5.2017. Vozidlo bolo vyradené dňa 17.9.2018. V roku 2018 bol ponúknutý na predaj, ale následne dňa 9.10.2019 bol v areáli Depa Jurajov Dvor/Trnávka. zošrotovaný. 

Autobus priamo v premávke pod číslom 2105 mal požiar na linke 65/1 na moste Vajnory-Nadjazd dňa 22.11.2016 pričom zhorel do tla. V roku 2018 bolo vozidlo zošrotované v areáli Depa Jurajov dvor/Trnávka 

Vo februári 2021 boli na predaj ponúknuté už čiastočne rozobraté vozidlá #106, 2114, 2119 a 2126. Vraky týchto autobusov odkúpila česká spoločnosť Retrobus a neskôr boli zošrotované. V lete roku 2022 ponúkol DPB na predaj už nepojazdné autobusy #1102, 1104, 1105, 2108, 2112, 2113, 2123 a 2125, ale nikto o ne neprejavil záujem a tak boli následne v septembri 2022 zošrotované. Počas leta 2023 bolo na predaj ponúknutých ďalších 13 autobusov (1101, 1103, 1107, 1109, 2104, 2111, 2115, 2116, 2117, 2118, 2121, 2122 a 2124), väčšinou v pojazdnom stave. Osem z nich odkúpila zbrojárska firma, ďalšie dve vozidlá boli predané súkromnej osobe. 

Autobus 1108 bol po vyradení z prevádzky zachovaný do zbierky historických autobusov DPB. 

Autobus 2107 bol po vyradení z prevádzky zachovaný a využívaný ako technologické vozidlo autobusov DPB. 

Pred tým vozidlá jazdili na linkách: 

## Pozri aj
* Oficiálna stránka

## Referencie

Kategória:Autobusy TEDOM
Fenylketonúria

**Fenylketonúria** (**PKU**) alebo **Föllingova choroba,** **fenylketonurická oligofrénia** je vrodená porucha látkovej premeny aminokyseliny fenylalanín, charakterizovaná vylučovaním kyseliny fenylpyrohroznovej močom. Je dedičná. 

Bežne je fenylalanín v ľudskom tele premieňaný na tyrozín enzýmom fenylalanín-hydroxylázou, ktorého gén sa nachádza na q-ramienku 12. chromozómu. Neodbúraný fenylalanín sa premieňa na kyselinu fenylpyrohroznovú, ktorá sa vylučuje v moči, ale jej prebytky sa hromadia v telesných tekutinách a tkanivách. Najcitlivejšie na zvýšené množstvo tejto kyseliny sú neuróny, duševný vývoj sa oneskoruje, vzniká slabomyselnosť (fenylpyrohroznová oligofrenia). Postihnutí jedinci sú menej pigmentovaní (nedostatok tyrozínu, čo je prekurzor melanínu). Ide o autozomálne recesívnu mutáciu, tzv. pleitropný efekt génu.

28. jún je vyhlásený za Medzinárodný deň fenylketonúrie s cieľom zvýšiť povedomie verejnosti o tomto ochorení.

## Liečba
Liečba pozostáva z prísnej celoživotnej nízkobielkovinovej diéty, na ktorú pacienti nastupujú čo najskôr po narodení. Nedodržiavanie nízkobielkovinovej diéty vedie k zastaveniu mentálneho vývoja dieťaťa a trvalému poškodeniu mozgu. Ochorenie je včas diagnostikované vďaka povinnému novorodeneckému skríningu. Dieťa narodené matke, ktorá má zle liečenú fenylketonúriu, môže mať problémy so srdcom, malú hlavu a nízku pôrodnú hmotnosť. Ochorenie je dedičné.

## Referencie

Kategória:E70 Poruchy metabolizmu aromatických aminokyselín
Babiogórski Park Narodowy

**Babiogórski Park Narodowy** () je národný park, založený v roku 1954, v južnom Poľsku na hranici zo Slovenskom. Je jedným z 23 národných parkov v Poľsku. Park bol vyhlásený 30. októbra 1954 a v rokoch 1977, 1997 rozšírený. Od roku 1976 patrí medzi biosférických rezervácií programu UNESCO *Človek a biosféra* a táto rezervácia sa rozrástla v roku 2001.

Chráni hlavne severný a východný svah masívu Babia hora, čo je najvyšší vrchol Beskýd. Lesy zaberajú väčšinu územia, až .

## Referencie

## Pozri aj
* Babia hora

## Iné projekty
.

Kategória:Národné parky v Poľsku
Tadeusz Dołęga-Mostowicz

**Tadeusz Dołęga-Mostowicz** (* 10. august 1898, Okuniew, Bielorusko  – † 18., 20. alebo 22. september 1939, okolie mesta Kuty, Ukrajina) bol poľský spisovateľ, prozaik a scenárista. 

## Bibliografia
**Ostatnia brygada*, 1930
**Kariera Nikodema Dyzmy*, 1932, ("Kariéra Nikodéma Dyzmu" - slovensky 1970)
**Prokurator Alicja Horn*, 1932
**Dr. Murek zredukowany*
**Drugie życie Dr. Murka*
**Bracia Dalcz i S-ka*
**Czeki bez pokrycia*
**Znachor*, 1937 ("Mastičkár")
**Profesor Wilczur*, 1939
**Pamiętnik pani Hanki*, 1939

## Externé odkazy
* Tadeusz Dołęga-Mostowicz na literat.ug.edu.pl

Kategória:Narodenia v 1898
Kategória:Úmrtia v 1939
Kategória:Poľskí spisovatelia
Cavan

**Cavan** môže byť:

*mesto v Írsku, pozri Cavan (mesto v Írsku)
*grófstvo v Írsku, pozri Cavan (grófstvo)
*bývalý volebný obvod v Írsku, pozri Cavan (volebný obvod)
*obec vo francúzskom departemente Côtes-d'Armor, pozri Cavan (Côtes-d’Armor)
*sídlo v Novom Južnom Walese v Austrálii, pozri Cavan (Nový Južný Wales)
*predmestie Adelaide v Austrálii, pozri Cavan (Južná Austrália)
*časť sídla Cavan-Monaghan v kanadskom Ontariu
*kanadská rocková skupina, pozri Cavan (hudobná skupina)
*jednotka hmotnosti na Filipínach (44 kg alebo 50 kg), pozri cavan (hmotnosť)
Cavan (mesto v Írsku)

thumb|Katedrála Sv. Patrika a Felima
**Cavan** (ír. *An Cabhán*) je mesto v severovýchodnej časti Írska, v grófstve Cavan. Žije tu 3 954 obyvateľov (2006), spolu s predmestiami 4 796 obyvateľov. Je to správne stredisko rovnomenného grófstva a zároveň jeho najľudnatejšie sídlo.

Mesto sa nachádza na križovatke regionálnych ciest R188, R198 a R212, obchvatom ho obchádza cesta I. triedy N3, na ktorú sa na východnom okraji mesta napája cesta II. triedy N55. Najbližšími väčšími mestami sú Longford ( na juhozápad), Navan ( na juhovýchod), Monaghan ( na severovýchod).  severne od mesta prechádza hranica Severného Írska.

V 13. storočí vznikol na mieste dnešného mesta hrad i františkánsky kláštor. Od 15. storočia sa tu usporadúvali trhy, v roku 1610 získal Cavan mestské práva. Začiatkom 19. storočia bol vybudovaný hlavný mestský bulvár (dodnes nesie názov Farnham Street), ktorý lemujú viaceré dôležité budovy (napr. budova súdu z roku 1825) a kostoly. Na konci 19. storočia sa mesto stalo dôležitou železničnou križovatkou, ktorá spájala Midlands so západným a so severným Írskom. Budova miestnej radnice bola dokončená v roku 1909. V roku 1938 začali práce na kostole sv. Patrika a Felima historizujúceho charakteru. V roku 1960 bola zrušená železničná doprava do mesta.

## Iné projekty

Kategória:Mestá v grófstve Cavan